b'\n_START_ARTICLE_\nKvinnehuset\n_START_SECTION_\nHandling\n_START_PARAGRAPH_\nEt kollektivhus for enslige yrkesarbeidende kvinner har blitt oppf\xc3\xb8rt i byen. Skyskraperen av mur g\xc3\xa5r under navnet \xc2\xabKvinnehuset\xc2\xbb. Der bor den fraskilte Isa, som er frossen i sitt f\xc3\xb8lelsesliv og som fors\xc3\xb8rger seg gjennom \xc3\xa5 sp\xc3\xa5 i kort. I huset bor ogs\xc3\xa5 sladrekjerringen Ameli, som er kollektivets selvutnevnte budbringer. Dagens tema er den unge teatereleven Eva Lind som er i ferd med \xc3\xa5 flytte inn. De fleste leieboerne vet at hun er teaterdekorat\xc3\xb8ren Tryggve Krooks elskerinne. Det er han som har skaffet henne leilighet i samme hus som hustruen Anna. Kameratene i huset har vanskeligheter med \xc3\xa5 skj\xc3\xb8nne hennes toleranse, hennes tilkjempede likegyldighet overfor ektemannens forehavender._NEWLINE_De ensomme kvinnene s\xc3\xb8ker forskjellige l\xc3\xb8sninger p\xc3\xa5 sin lengsel etter \xc3\xb8mhet og fellesskap. Hattemodisten Sylvia s\xc3\xb8rger aldri lenge etter en uteblitt kaval\xc3\xa9r, Vera tr\xc3\xb8ster seg med sin gudstro, mens Anna lar seg oppsluke av sin offerrolle._NEWLINE_Under en maskerade i husets felleslokale byr Anna ektemannens elskerinne opp til dans. Eva gjennomskuer tomheten og bitterheten bak festdeltakernes gledesytringer og flykter derfra. Portvaktens mentalt tilbakest\xc3\xa5ende datter Rosa blir voldtatt i kjelleren av en tyv som hun har tydd til i sin lengsel etter kj\xc3\xa6rlighet._NEWLINE_Isas eks-mann H\xc3\xa5kan kommer p\xc3\xa5 bes\xc3\xb8k. Han bekjenner at han er nedbrutt og ute av stand til \xc3\xa5 arbeide. H\xc3\xa5kan vil flytte inn hos Isa og gjenoppta samlivet, men hun har mistet alle illusjoner og vil bare v\xc3\xa6re i fred - for alle menn. Eva begynner \xc3\xa5 innse at hun har blitt altfor avhengig av Tryggve. N\xc3\xa5r sommeren kommer forlater hun ham og drar p\xc3\xa5 turn\xc3\xa9, mens Tryggve tilbringer ferien med hustruen p\xc3\xa5 sedvanlig vis._NEWLINE_P\xc3\xa5 h\xc3\xb8stparten er Eva tilbake og blir opps\xc3\xb8kt av den fortvilte Rosa, som har blitt gravid. Eva pr\xc3\xb8ver \xc3\xa5 tr\xc3\xb8ste henne, men i sin fortvilelse ser hun ingen annen utvei enn \xc3\xa5 kaste seg ut fra kvinnehusets tak. Selvmordet vekker Eva. Etter ferien har Tryggve fremdeles v\xc3\xa6rt innstilt p\xc3\xa5 \xc3\xa5 fortsette samlivet med henne mot hustruens forh\xc3\xa5pninger. Eva vil ikke lenger kj\xc3\xb8pe sin lykke til prisen av Annas lidelse og tvinger fram et brudd med Trygve. Han g\xc3\xa5r umiddelbart tilbake til sin hustru. N\xc3\xa5r Anna om natten stryker sin mann mumler han kj\xc3\xa6rlighetsfullt Evas navn. Anna kveler ham og havner i fengsel. Isa pr\xc3\xb8ver \xc3\xa5 smugle sovetabletter til henne, men hun avviser alle tanker p\xc3\xa5 selvmord. Anna vil heller ta sin straff, siden hun ikke har evnet \xc3\xa5 elske sin mann med den t\xc3\xa5lmodigheten som Gud krever.'